**Emlékeztető**

az Óbudai Egyetem Rejtő Sándor Könnyűipari és Környezetmérnöki Kar

Kari tanács üléséről

Ideje: 2021.02.18. 11 óra. 14 óra

Virtuális értekezlet a Teams rendszerben

Jelen vannak: Jelenléti íven jelölve

Bodáné dr. Kendrovics Rita levezető elnök köszöntötte a tanácsülésén megjelenteket, és elmondta, hogy a tanácsülésen a 16 szavazati jogú tanácstag közül jelen van 14 fő, a tanács határozatképes.

A HÖK részéről jelenleg csak Mátrai Cintia a szavazati jogú tag, mert Virga Szabolcs és Vincze Ákos helyére új tagokat szavaz meg a HÖK a jövő hét folyamán.

Dr. habil. Koltai László intézetigazgatói szavazati jogát Dr. Kormány Eszter intézetigazgató helyettesre ruházta át.

Bodáné dr. Kendrovics Rita intézetigazgatói szavazati jogát Dr. Demény Krisztina intézetigazgató helyettesre ruházta át.

A Kari Tanács egyhangúlag elfogadta a kiküldött napirendi pontokat.

A levezető elnök az emlékeztető hitelesítésére Dr. Kormány Esztert kérte fel.

1. **Kari Ügyrend módosítása Előterjesztő: Bartha Eszter**

Bartha Eszter elmondja, hogy az egyetemi szervezetében átalakítás történt, a tanulmányi osztályokat egyesítik és az Oktatási Főigazgatóság, Tanulmányi Iroda szervezetébe olvadnak bele. Mivel a Kari ügyrend szabályozza a tanulmányi osztály feladatait is, ezért kell módosítani. Így minden, a tanulmányi osztályt érintő feladat kikerül az ügyrendből.

Dr. habil. Koltai László dékán elmondja, hogy további módosítás az ügyrendben, az kari oktatási igazgató pozíció átnevezése, melynek új neve az oktatási ügyekért felelős dékáni megbízott. Erre azért van szükség, mert a kari oktatási igazgató pozíció az SZMR-ből kivezetésre került.

A kari tanács egyhangúan megszavazta a kari ügyrend módosítását.

**2. Egyebek**

Mátrai Cintia, HÖK elnök érdeklődik, hogy a ITF szakmai gyakorlatot ki fogja össze. Dr. Csanák Edit és Papp-Vid Dóra arról ad tájékoztatás, hogy ezt a feladatot Wester Erika és Papp-Vid Dóra látja el.

Kertész Zoltán jelzi, hogy az intézetben egy műszert nem találnak, mi ilyenkor a teendő? Dékán úr tájékoztatja, hogy ilyen esetben ellenőrizni kell a leltárt, hogy szerepel-e benne, és ha igen, akkor az utolsó leltárnál megvolt-e a műszer? Utána lehet tovább intézkedéseket hozni.

Bodáné dr. Kendrovics Rita tájékoztatást ad arról, hogy sz OHV lezajlott, melynek eredménye a kari honlapon és a nepun oldalon lesz közzétéve. Sajnos a részévétel nagyon alacsony, 40 fő alatti volt.

Elmondja, hogy az e-learning tanagyok fejlesztése folytatódik, így tovább számít a kar oktatóira ezzel kapcsolatban.

k.m.f.

Az emlékeztetőt Bartha Eszter készítette